Document ID: /roh_data/filtered/fineweb-2-filterrobots_roh.jsonl.gz/64831

Sco emprim en ils Düdingen Bulls ids en avantatg en l’emprim terz. En la 27avla minuta han ils hockeyans da Arosa pudì egualisar. Cun il resultat intermediar da 1:1 ha l’arbiter stuì tschivlar pli savens pervi dals da Arosa. Il cumenzament da la prolungaziun han lez però fatg il gol decisiv e gudagnà la partida ordaifer. L’EHC Arosa è sin il 6avel plaz da la tabella.
En l’autra partida da questa saira ha l’EHC Cuira giugà a chasa cunter HCV Martigny cun 4:2. Gia suenter 30 minutas eran l’equipa da chasa cun 4:0 en avantatg. Ils giasts dal chantun Vallais han bain anc pudì far dus gols, la victoria è tuttina stada clera per ils da Cuira. Actualmain èn ils da Cuira sin il 7avel plaz da la tabella.
En l'emprima liga regiunala ha Partenz-Signuradi pers ordaifer cun 1:4 cunter Frauenfeld. Partenz-Signuradi è actualmain cun 10 gieus e 7 puncts sin il 10avel plaz da la tabella.